b'\n_START_ARTICLE_\nGrimlock\n_START_SECTION_\nThe Transformers\n_START_PARAGRAPH_\nAlkuper\xc3\xa4isess\xc3\xa4 The Transformers -sarjassa Grimlock on itsep\xc3\xa4inen ja yleens\xc3\xa4 se, joka saapuu viime hetkell\xc3\xa4 pelastamaan tilanteen. Grimlock on my\xc3\xb6s Autobottien voimakkaimpia henkil\xc3\xb6it\xc3\xa4, yht\xc3\xa4 voimakas kuin Megatron. Ainoastaan Optimus Prime saattaa olla h\xc3\xa4nt\xc3\xa4 voimakkaampi. Grimlock muuntautuu Tyrannosaurukseksi ja pystyy t\xc3\xa4ss\xc3\xa4 muodossa ampumaan tulta suustaan.\n_START_SECTION_\nSarjakuva\n_START_PARAGRAPH_\nGrimlock on v\xc3\xa4kivaltainen ja itsekeskeinen, eik\xc3\xa4 ikin\xc3\xa4 halua kuunnella toisten neuvoja. Todellisuudessa h\xc3\xa4n kuitenkin suhtautuu omien Dinobottiensa johtamiseen vastuullisesti ja kaikesta huolimatta huolehtii taistelukentill\xc3\xa4kin n\xc3\xa4iden turvallisuudesta. Sarjakuvan alkuaikoina Grimlockilla oli suuria erimielisyyksi\xc3\xa4 Autobottijohtaja Optimus Primen kanssa. Optimus Primen kuoltua, Grimlock vaati itselleen Autobottien komentajuutta, koska h\xc3\xa4n on kaikista vahvin. Autobotit eiv\xc3\xa4t kuitenkaan sallineet t\xc3\xa4t\xc3\xa4, koska Grimlockissa ei ollut oikean Autobottijohtajan piirteit\xc3\xa4. Decepticon Trypticonin hy\xc3\xb6k\xc3\xa4tty\xc3\xa4 Autobottien p\xc3\xa4\xc3\xa4majaan, joutui moni Autobot Trypticonin valtavan tulivoiman uhriksi. Dinobottien naureskellessa Autobottien heikkoudelle, Grimlock alkoi oikeasti huolestua Autobottien turvallisuudesta ja ymm\xc3\xa4rsi ett\xc3\xa4 ilman osaavaa johtajaa ei voisi johtaa kuin "romukasaa". Grimlock hy\xc3\xb6kk\xc3\xa4si Trypticonin kimppuun, mutta ei p\xc3\xa4rj\xc3\xa4nnyt kauan yksin, ennen kuin Dinobotit tulivat auttamaan h\xc3\xa4nt\xc3\xa4. Dinobotit yhdess\xc3\xa4 saivat Trypticonin pakenemaan._NEWLINE_Autobotit valitsivat yksimielisesti Grimlockin uudeksi johtajaksi, t\xc3\xa4m\xc3\xa4n todistettua kyvykkyytens\xc3\xa4._NEWLINE_Valitettavasti johtajuus meni nopeasti Grimlockin p\xc3\xa4\xc3\xa4h\xc3\xa4n ja h\xc3\xa4n teki itsest\xc3\xa4\xc3\xa4n diktaattorin, joka piti kruunua p\xc3\xa4\xc3\xa4ss\xc3\xa4\xc3\xa4n. T\xc3\xa4m\xc3\xa4n aikana h\xc3\xa4n mm. tuomitsee Autobotti Blasterin petturiksi ja vangitsee t\xc3\xa4m\xc3\xa4n._NEWLINE_Fortress Maximuksen johtaman Autobottijoukkion saapuessa Maahan, Grimlock raivostuu, toisen johtajan saapuessa paikalle ja vaatii kaksintaistelua, jonka voittaja saisi Autobottien johtajuuden. Fortress Maximus kielt\xc3\xa4ytyy, mutta Blaster suostuu Maximuksen tilalle taistelemaan. Grimlock ja Blaster taistelevat Kuussa. Kesken taistelun Decepticonit k\xc3\xa4ytt\xc3\xa4v\xc3\xa4t tilaisuutta hyv\xc3\xa4kseen ja hy\xc3\xb6kk\xc3\xa4\xc3\xa4v\xc3\xa4t suuren, avuttoman Autobottijoukkion kimppuun. Grimlock tulee taas j\xc3\xa4rkiins\xc3\xa4 ja ymm\xc3\xa4rt\xc3\xa4\xc3\xa4, ett\xc3\xa4 hyv\xc3\xa4n johtajan pit\xc3\xa4isi huolehtia alaisistaan, eik\xc3\xa4 keskitty\xc3\xa4 omiin voimiinsa. Grimlock ja Blaster lopettavat erimielisyytens\xc3\xa4 ja taistelun tasapeliin ja k\xc3\xa4yv\xc3\xa4t yhdess\xc3\xa4 Decepticon-armeijan kimppuun. Hetkess\xc3\xa4 kaksikko onnistuu karkottamaan Decepticonit ja Grimlock pyyt\xc3\xa4\xc3\xa4 anteeksi omilta sotureiltaan. Pian, Optimus Primen palattua takaisin eloon, Grimlock luovutti johtajuutensa h\xc3\xa4nelle ja toimi Optimus Primen oikeana k\xc3\xa4ten\xc3\xa4, yhdess\xc3\xa4 Fortress Maximuksen kanssa._NEWLINE_Decepticon Starscreamin saatua valtavat voimat Alikannalta, Grimlock toimi yhdess\xc3\xa4 Decepticon-johtaja Scorponokin kanssa liittoutuneiden transformerien johtajana, yritt\xc3\xa4en pys\xc3\xa4ytt\xc3\xa4\xc3\xa4 Starscreamin. Valitettavasti Grimlock joutui keskelle Decepticon-Pretendereiden ja Starscreamin v\xc3\xa4list\xc3\xa4 tulitusta ja sai valtavat vahingot ja joutui deaktivoiduksi._NEWLINE_My\xc3\xb6hemmin p\xc3\xa4\xc3\xa4kirurgi Ratchet yritti eptoivoissaan saada Starscreamin tuhoamat Autobotit takaisin toimintakuntoon. Grimlock oli yksi n\xc3\xa4ist\xc3\xa4. Kun ryhm\xc3\xa4 naamioituneita Decepticon- Micromastereita antoi Ratchetille kutsun tulla Cybertronille, h\xc3\xa4n otti Grimlockin, Jazzin ja Goldbugin mukaan. Kutsu oli kuitenkin Decepticon-johtaja Megatronin ansa. T\xc3\xa4st\xc3\xa4 huolimatta Ratchet onnistui antamaan Grimlockille, Jazzille ja Goldbugista muuttuneelle Bumblebeelle Pretander-kuoret. Yhdess\xc3\xa4 he onnistuivat tuhoamaan Megatronin juonen, vaikka Ratchet menehtyi.\n_START_SECTION_\nAnimaatiosarja\n_START_PARAGRAPH_\nAutobotti Wheeljackin rakennettua kolme ensimm\xc3\xa4ist\xc3\xa4 Dinobottia, Grimlock oli n\xc3\xa4iden johtaja._NEWLINE_Ensimm\xc3\xa4isen kauden lopussa Decepticonit ja Constucticonit hy\xc3\xb6kk\xc3\xa4siv\xc3\xa4t Autobottien tukikohtaan, Arkkiin, joka oli tyhj\xc3\xa4. Grimlockin johtamat, tukikohdassa kaiken varalta olleet Dinobotit pys\xc3\xa4yttiv\xc3\xa4t Decepticonit viime hetkell\xc3\xa4._NEWLINE_Grimlockia voi helposti pit\xc3\xa4\xc3\xa4 typer\xc3\xa4n\xc3\xa4, v\xc3\xa4h\xc3\xa4-\xc3\xa4lyisen\xc3\xa4 ja vain sotaa ajattelevana sekop\xc3\xa4\xc3\xa4n\xc3\xa4. Todellisuudessa h\xc3\xa4nen pahin ongelmansa on h\xc3\xa4nen uskonsa raakaan voimaan ja oman suuren egonsa olemassaolo._NEWLINE_T\xc3\xa4m\xc3\xa4n alta Grimlockista l\xc3\xb6ytyy harkitseva, viisas ja erinomainen taktikko, joka osaa huolehtia omista miehist\xc3\xa4\xc3\xa4n yht\xc3\xa4 huolehtivaisesti kuin Optimus Primekin._NEWLINE_Grimlockin aseina ovat k\xc3\xa4siase, joka ampuu sek\xc3\xa4 laser-s\xc3\xa4teit\xc3\xa4, ett\xc3\xa4 aseessa kiinni olevaa kahta ohjusta. Grimlockin toinen ase on kuitenkin kaikista voimakkain: Energon-miekka. Kuten Grimlock itse luonnehtii miekkaansa: "Grimlockin Energon-miekka leikkaa mit\xc3\xa4 tahansa.". T\xc3\xa4m\xc3\xa4 on t\xc3\xa4ysin totta, sill\xc3\xa4 miekka leikkaa mit\xc3\xa4 tahansa, oli sitten kyseess\xc3\xa4 panssari tai voimakentt\xc3\xa4._NEWLINE_Toisella kaudella Decepticonit onnistuivat saamaan Autobotit vangeiksi Washington DC:ss\xc3\xa4. T\xc3\xa4ll\xc3\xa4kin kertaa Grimlockin johtamat Dinobotit saapuivat viimeisin\xc3\xa4 paikalle ja pelastivat p\xc3\xa4iv\xc3\xa4n._NEWLINE_Animaatiosarjan k\xc3\xa4sikirjoittaja David Wise on haastattelussa 1992 kertonut ett\xc3\xa4 Grimlockin persoonallisuus perustuu elokuvaohjaaja John Watersiin.\n_START_SECTION_\nThe Transformers: The Movie\n_START_PARAGRAPH_\nVuoden 1986 elokuvassa Grimlock tuli kuvioihin Optimus Primen saapuessa tukijoukkojensa kanssa Decepticonien hy\xc3\xb6kk\xc3\xa4yksen kohteeksi joutuvaan Autobot Cityyn. Grimlockin johtamat Dinobotit yrittiv\xc3\xa4t pys\xc3\xa4ytt\xc3\xa4\xc3\xa4 Devastatorin, mutta ep\xc3\xa4onnistuivat. My\xc3\xb6hemmin Grimlock oli Hot Rodin ja Kupin mukana matkalla kohti Cybertronia, Unicronin hy\xc3\xb6k\xc3\xa4tess\xc3\xa4 sinne. Grimlock pelasti pulaan joutuneet Hot Rodin ja Kupin, n\xc3\xa4iden ollessa pahimmassa mahdollisessa tilanteessa, Quintessonien vankeina. My\xc3\xb6hemmin Grimlock johti Dinobotteja, hy\xc3\xb6kk\xc3\xa4yksess\xc3\xa4 Unicronin ulkopuolella. Grimlock selvisi taistelusta elossa, kuten my\xc3\xb6s Dinobotit.\n_START_SECTION_\nThe War Within\n_START_PARAGRAPH_\nSarjakuvan alussa Grimlock on kokenut, itsep\xc3\xa4inen, vahva ja v\xc3\xa4kivaltainen soturi ja alempi cybertronilaiseksi panssarivaunuksi muuntautuva Autobottijohtaja, joka toimi p\xc3\xa4\xc3\xa4asiassa Salamannopean Iskukoalition (engl. Lightning Strike Coalition) komentajana. Kun uusi Prime, Optimus Prime saa arvonsa, Grimlock on eritt\xc3\xa4in ep\xc3\xa4lev\xc3\xa4inen uuden johtajansa suhteen, koska edelliset ovat vain tulleet ja kuolleet saman tien. Prime todistaa nopeasti Grimlockin arvailut johtajan voimasta v\xc3\xa4\xc3\xa4riksi, kun Optimus tappaa yksin, helposti, h\xc3\xa4nen kimppuunsa hy\xc3\xb6kk\xc3\xa4v\xc3\xa4\xc3\xa4v\xc3\xa4t Decepticon-salamurhaajat. Grimlock on kuiten eri mielt\xc3\xa4 monesta asiasta Optimus Primen kanssa. Vasta sarjakuvan lopussa Grimlock auttaa Primea Megatronin tuhoamisessa. Lopussa Grimlock on Optimus Primen rinnalla, taistelemassa Decepticon Starscreamin johtamia Decepticoneja vastaan. Lopulta Grimlock alkaa jo kunnioittamaan Primea.\n_START_SECTION_\nThe War Within: The Dark Ages\n_START_PARAGRAPH_\nThe Dark Agesissa Grimlock on t\xc3\xa4rke\xc3\xa4ss\xc3\xa4 ja keskeisess\xc3\xa4 roolissa, verrattuna kahteen muuhun The War Within -sarjakuvaan. Optimus Primen ja Megatronin kadottua avaruusportista, Prowl ja Grimlock ottavat Autobottien komennon. Grimlock on yksi salaper\xc3\xa4isen Fallenin etsim\xc3\xa4st\xc3\xa4 nelj\xc3\xa4st\xc3\xa4 transformerista. Grimlock ep\xc3\xa4ilee Autobotti Jetfirea petturiksi, t\xc3\xa4m\xc3\xa4n otettua yhteytt\xc3\xa4 Decepticoneja johtavaan Shockwaveen. Grimlock yritt\xc3\xa4\xc3\xa4 eliminoida Jetfiren, mutta Fallen ilmestyy paikalle ja kaappaa Jetfiren. Lyhyen taistelun j\xc3\xa4lkeen Grimlock saa pahasti selk\xc3\xa4\xc3\xa4n Fallenilta ja molemmat joutuvat t\xc3\xa4m\xc3\xa4n vangeiksi. My\xc3\xb6hemmin Grimlock on p\xc3\xa4\xc3\xa4sem\xc3\xa4ss\xc3\xa4 vapaaksi Fallenin suunnittelemasta penkist\xc3\xa4. Grimlock kuuntelee onneksi Jetfiren loogisia puheita ja auttaa Jetfirea pys\xc3\xa4ytt\xc3\xa4m\xc3\xa4\xc3\xa4n Fallenin ja t\xc3\xa4m\xc3\xa4n suunnitelmat.\n_START_SECTION_\nThe War Within: The Age of Wrath\n_START_PARAGRAPH_\nThe Age of Wrathissa Grimlock on vain ensimm\xc3\xa4isess\xc3\xa4 numerossa mukana, mutta keskeisess\xc3\xa4 roolissa. H\xc3\xa4n komentaa Dynoboteiksi kutsuttua erikoisryhm\xc3\xa4\xc3\xa4._NEWLINE_Autobottien johtajat Ultra Magnus ja Grimlock ovat onnistuneet solmimaan rauhan Decepticon-johtajien, Shockwaven ja Ratbatin kanssa. Sis\xc3\xa4llissota on p\xc3\xa4\xc3\xa4ttym\xc3\xa4ss\xc3\xa4. Juuri yhteen kokoontuneiden nelj\xc3\xa4n johtajan tapaamispaikkaan tehd\xc3\xa4\xc3\xa4n salamannopea murhaisku. Iskusta vastaa Starscream ja h\xc3\xa4nt\xc3\xa4 seuraavat Decepticonit. Hy\xc3\xb6kk\xc3\xa4yksen komentamisesta vastaa Starscreamin oikea k\xc3\xa4si, Motormaster. Onneksi Grimlock nopea reagointi pelastaa kaikkien paikalla olleiden hengen. Grimlock m\xc3\xa4\xc3\xa4r\xc3\xa4\xc3\xa4 nopeasti suojakilven ja ehtii komentaa my\xc3\xb6s Dynobotti Swoopin pois r\xc3\xa4j\xc3\xa4hdysalueelta, kun r\xc3\xa4j\xc3\xa4ht\xc3\xa4\xc3\xa4. Grimlock my\xc3\xb6s komentaa Prowlia ottamaan vastaan Starscreamin johtamien joukkojen maahy\xc3\xb6kk\xc3\xa4yksen. Kaikki tapahtuu t\xc3\xa4ydellisesti ja liittoutuneet Autobotit ja Decepticonit onnistuvat pys\xc3\xa4ytt\xc3\xa4m\xc3\xa4\xc3\xa4n Starscreamin joukot. Sekavaa tilannetta hy\xc3\xb6dyksi k\xc3\xa4ytt\xc3\xa4v\xc3\xa4 Motormaster kuitenkin onnistuu p\xc3\xa4\xc3\xa4sem\xc3\xa4\xc3\xa4n sopivaan v\xc3\xa4ijytyspaikkaan ja onnistuu ampuvaan, tappavan ja eritt\xc3\xa4in tehokkaan laukauksen suoraan Grimlockin selk\xc3\xa4\xc3\xa4n. Paikalla olevat hoitelevat Motormasterin. Yksin Autobotteja komentamaan j\xc3\xa4\xc3\xa4v\xc3\xa4 Ultra Magnus j\xc3\xa4\xc3\xa4 pitelem\xc3\xa4\xc3\xa4n kuolevaa Grimlockia k\xc3\xa4sill\xc3\xa4\xc3\xa4n. Grimlock toteaa viimeisin\xc3\xa4 sanoinaan, ett\xc3\xa4 parempi ett\xc3\xa4 t\xc3\xa4m\xc3\xa4 tapahtui juuri h\xc3\xa4nelle, heist\xc3\xa4 kahdesta. T\xc3\xa4m\xc3\xa4n j\xc3\xa4lkeen Grimlock kuoli Ultra Magnuksen k\xc3\xa4sivarsille.\n_START_SECTION_\nRobots in Disguise\n_START_PARAGRAPH_\nSarjassa Robots in Disguise Grimlock on vihre\xc3\xa4 kaivinkoneeksi muuntautuva Autobotti, joka on yksi Autobottien rakennustiimin johtajista.\n_START_SECTION_\nTransformers: Energon\n_START_PARAGRAPH_\nTransformers: Energon -sarjaan pohjautuvissa leluissa Grimlock ja Swoop olivat kaksi dinosauruksiksi muuntautuvaa Autobottia, jotka olivat myyt\xc3\xa4v\xc3\xa4n\xc3\xa4 samassa paketissa._NEWLINE_Grimlockin oli tarkoitus esiinty\xc3\xa4 my\xc3\xb6s Transformers: Energoniin pohjautuvassa sarjakuvassa, mutta Dreamwave ehti p\xc3\xa4\xc3\xa4ty\xc3\xa4 konkurssiin ennen t\xc3\xa4t\xc3\xa4.\n_START_SECTION_\nTransformers: Animated\n_START_PARAGRAPH_\nAnimaatiosarjassa Transformers: Animated Grimlock oli ainut Dinobotti, joka osasi puhua. H\xc3\xa4n keksi nimens\xc3\xa4 kuunnellessaan Megatronin puheita Isaac Sumdacin laboratoriossa._NEWLINE_Grimlockille ja muille Dinoboteille kehittyi viha ihmisten ajoneuvoja kohtaan Megatronin uskotellessa niiden olevan "fossiilinsy\xc3\xb6ji\xc3\xa4" ja viha kohdistui my\xc3\xb6s Autobotteihin. Taistelun j\xc3\xa4lkeen Prowl ja Bulkhead veiv\xc3\xa4t ne er\xc3\xa4\xc3\xa4lle saarelle, koska uskoivat niiden ansaitsevan pysy\xc3\xa4 hengiss\xc3\xa4. He olivat my\xc3\xb6s Autoboteista ainoat, joihin Grimlock koskaan luotti._NEWLINE_Kun Blackarachnia ajautui Dinobottien saarelle, n\xc3\xa4m\xc3\xa4 ihastuivat h\xc3\xa4neen ja tekiv\xc3\xa4t aina mit\xc3\xa4 t\xc3\xa4m\xc3\xa4 pyysi. Grimlock tunsi mustasukkaisuutta aina, kun n\xc3\xa4ki Optimuksen t\xc3\xa4m\xc3\xa4n l\xc3\xa4hell\xc3\xa4.\n_START_SECTION_\nElokuvasarja\n_START_PARAGRAPH_\nUSA Todayn j\xc3\xa4rjest\xc3\xa4m\xc3\xa4ss\xc3\xa4 \xc3\xa4\xc3\xa4nestyksess\xc3\xa4, jossa fanit saivat \xc3\xa4\xc3\xa4nest\xc3\xa4\xc3\xa4 mink\xc3\xa4 hahmon he haluaisivat esiintyv\xc3\xa4n Michael Bayn ohjaamassa elokuvassa Transformers: Kaatuneiden kosto, Grimlock jakoi toisen sijan Devastatorin kanssa. Grimlock ei kuitenkaan esiintynyt elokuvassa.\n_START_SECTION_\nTransformers \xe2\x80\x93 Tuhon aikakausi\n_START_PARAGRAPH_\nGrimlock on yksi elokuvassa Transformers \xe2\x80\x93 Tuhon aikakausi esiintyvist\xc3\xa4 Dinoboteista ja muuntautuu sarvekkaaksi Tyrannosaurukseksi. Robottimuodossaan h\xc3\xa4n k\xc3\xa4ytt\xc3\xa4\xc3\xa4 aseenaan suurta piikkinuijaa. Dinosaurusmuodossaan h\xc3\xa4n kykenee sy\xc3\xb6ksem\xc3\xa4\xc3\xa4n kidastaan tulta._NEWLINE_Grimlock ja h\xc3\xa4nen kolme toveriaan Strafe, Slug ja Scorn olivat alun perin maailmankaikkeutta tutkineita legendaarisia ritareita, jotka olivat joutuneet Lockdownin vangeiksi, kunnes Optimus Prime vapautti heid\xc3\xa4t pyyt\xc3\xa4\xc3\xa4kseen n\xc3\xa4it\xc3\xa4 apuun Galvatronin pys\xc3\xa4ytt\xc3\xa4miseksi. Grimlock ei kuitenkaan aluksi halunnut totella, joten h\xc3\xa4n haastoi Optimuksen kaksintaisteluun. H\xc3\xa4vitty\xc3\xa4\xc3\xa4n taistelun h\xc3\xa4n antoi Optimuksen ratsastaa sel\xc3\xa4ss\xc3\xa4\xc3\xa4n. Kun suurin osa Galvatronin joukoista sek\xc3\xa4 Harold Attinger ja Lockdown olivat kuolleet, Optimus antoi Grimlockin ja muiden Dinobottien el\xc3\xa4\xc3\xa4 vapaina.'